Primarul din Urziceni, amendat pentru instigare la ură rasială
- Antonia Hendrik
- 22 martie 2024, 16:52
Primarul din Urziceni a primit o amendă de 10.000 de lei pentru afirmaţiile la adresa femeii care a născut în faţa Spitalului Municipal anul trecut. Asociaţia Platforma Civică Aresel are ca obiectiv, potrivit reprezentanţilor ei, combaterea rasismului şi a inegalităţilor sociale, politice şi economice dintre romi şi restul populaţiei.
Primarul din Urziceni a luat o amendă de 10.000 de lei
Primarul Constantin Sava a primita amendă deoarece declarațiile sale la adresa femii "constituie faptă de discriminare".
"Declaraţiile domnului Constantin Sava, primarul Municipiului Urziceni, la adresa femeii care a născut în faţa Spitalului Municipal Urziceni la data de 31 iulie 2023, constituie faptă de discriminare săvârşită potrivit art. 2 alin. (6) şi art. 15 din OG 137/2000 republicată.
Hotărârea a fost adoptată cu votul unanim al celor prezenţi (9). Sancţiunea stabilită de către Consiliu este amendă contravenţională în cuantum de 10.000 lei, adoptată cu 6 voturi pentru şi 3 împotrivă", se arată în comunicatul CNCD.
Primarul din Urziceni a luat o amendă de 10.000 de lei. Sursa foto: Arhiva EVZ.
Constantin Sava a spus atunci că femeia estre de etnie romă
În declaraţii publice, primarul Constantin Sava a susţinut că fata care a născut pe trotuar este de etnie romă şi că are dizabilităţi.
"În primul rând, îi cerem să îşi dea demisia, să îşi ceară scuze familiei fetei şi comunităţii rome din România şi din Bărbuleşti, pentru că dânsul a încălcat un articol din Convenţia pentru drepturile omului, și anume articolul 14, instigând la ură rasială, spunând cumva că faptul că nu au în Spitalul Urziceni medici, nu au o secţie bine pusă la punct se datorează romilor din Bărbuleşti, că atunci când vin la spital vin în număr foarte mare, sute de inşi, şi vin şi se spală în spital, deranjează medici. Practic, ce a făcut dânsul: a instigat la ură rasială", spunea unul dintre coordonatorii Platformei Civice Aresel, Giuliano Dumitru, potrivit Agerpres.